ddrg/super_eurlex huggingface dataset:
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2002/C 40/02)

Ημερομηνία έκδοσης της απόφασης: 14.1.2002

Κράτος μέλος: Ιταλία (Veneto)

Αριθμός ενίσχυσης: Ν 248/2000

Τίτλος: Ενισχύσεις στους κτηνοτρόφους, των οποίων οι εκμεταλλεύσεις επλήγησαν από γρίππη πτηνών

Στόχος: Αντιστάθμιση απωλειών εισοδήματος που υπέστησαν πτηνοτρόφοι συνεπεία της γρίππης πτηνών

Νομική βάση: Legge regionale 7 aprile 2000, n. 8, come da attuazione di cui al decreto del Presidente della Regione 24 maggio 2000, n. 880

Προϋπολογισμός: 15 δισεκατ. ITL (περίπου 9167191 EUR) για το έτος 2000

Ένταση ή ποσό της ενίσχυσης: Έως ποσοστό 80 % των απωλειών εισοδήματος που υπέστησαν οι πτηνοτρόφοι

Διάρκεια: Αόριστη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 14.1.2002

Κράτος μέλος: Ιταλία (Emilia Romagna)

Αριθμός ενίσχυσης: Ν 302/2000

Τίτλος: Ενισχύσεις για τη βελτίωση της ποιότητας των εδαφών

Στόχος: Προώθηση της εντατικότερης χρήσης οργανικών εδαφοβελτιωτικών προϊόντων, εκ μέρους των αγροτών, στις εδαφικές περιοχές της περιφέρειας Emilia Romagna, οι οποίες χαρακτηρίζονται από πτωχό σε οργανικές ύλες έδαφος, και κατ' αυτό τον τρόπο βελτίωση της ποιότητας των ανωτέρω εδαφών ενώ παράλληλα αποφεύγεται η σταδιακή υποβάθμισή τους και το ανησυχητικό φαινόμενο της ερήμωσης στην εν λόγω περιφέρεια

Νομική βάση: Legge Regionale 7 aprile 2000 n. 25 "Incentivazione dell'uso della fertilizzazione organica ai fini della tutela della qualità dei suoli agricoli" e proposta di delibera della Giunta regionale d'Emilia Romagna in cui si definiscono le linee generali di attuazione della legge regionale n. 25/2000

Προϋπολογισμός: 18 δισεκατ. ITL (9296224 EUR) για τρία έτη

Ένταση ή ποσό της ενίσχυσης: Μεταβλητή

Διάρκεια: Πέντε έτη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids
Επιβολή υποχρεώσεων παροχής δημόσιας υπηρεσίας τακτικών αεροπορικών γραμμών σύμφωνα με τον κανονισμό (ΕΟΚ) αριθ. 2408/92 του Συμβουλίου

(2002/C 42/06)

1. Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η κυβέρνηση της Ομοσπονδιακής Δημοκρατίας της Γερμανίας αποφάσισε να επιβάλει υποχρεώσεις παροχής δημόσιας υπηρεσίας από την 17η Μαΐου 2002 στο δρομολόγιο Erfurt-Βρυξέλλες.

2. Οι υποχρεώσεις δημόσιας υπηρεσίας είναι οι ακόλουθες:

2.1. Ελάχιστη συχνότητα πτήσεων

Από Δευτέρα έως και Παρασκευή πρέπει να εκτελούνται καθημερινώς τουλάχιστον δύο δρομολόγια μετ' επιστροφής.

Η εν λόγω απαίτηση ισχύει για όλο το έτος. Μεταξύ Χριστουγέννων και Πρωτοχρονιάς επιτρέπεται η παροχή περιορισμένης υπηρεσίας αερομεταφορών.

2.2. Μεταφορική ικανότητα

Για τις απαιτούμενες πτήσεις πρέπει να χρησιμοποιούνται αεροσκάφη τα οποία να διαθέτουν τουλάχιστον δεκάξι θέσεις επιβατών.

2.3. Ωράριο

Οι πτήσεις πρέπει να εκτελούνται μεταξύ 7.00 π.μ. και 9.00 μ.μ. σύμφωνα με το ακόλουθο ωράριο:

7.30 Αναχώρηση από Erfurt 17.30 Αναχώρηση από Erfurt

8.45 Άφιξη σε Βρυξέλλες 18.45 Άφιξη σε Βρυξέλλες

9.30 Αναχώρηση από Βρυξέλλες 19.30 Αναχώρηση από Βρυξέλλες

10.45 Άφιξη σε Erfurt 20.45 Άφιξη σε Erfurt

Το ωράριο πρέπει να τροποποιηθεί μόνον κατόπιν έγκρισης από το Υπουργείο Οικονομίας, Εργασίας και Υποδομών της Θουριγγίας.

2.4. Αεροσκάφη

Τα χρησιμοποιούμενα αεροσκάφη πρέπει να διαθέτουν θάλαμο επιβατών υπό πίεση. Οι πτήσεις πρέπει να διεξάγονται σύμφωνα με τους κανόνες πτήσης με όργανα (IFR-Instrument Flight Rules).

Κατά τις πτήσεις πρέπει να προσφέρεται από αεροσυνοδό/αεροσυνοδούς το κατάλληλο ανάλογα με την ώρα γεύμα. Τα αεροσκάφη που χρησιμοποιούνται πρέπει να διαθέτουν τουαλέτες.

2.5. Ναύλοι

Ο μέγιστος βασικός ναύλος, συμπεριλαμβανομένων ΦΠΑ και τελών, για απλή διαδρομή μεταξύ Erfurt και Βρυξελλών πρέπει να μην υπερβαίνει τα 300 ευρώ.

2.6. Συνέχεια των πτήσεων

Το πλήθος των πτήσεων οι οποίες ακυρώνονται για λόγους που καταλογίζονται άμεσα στον αερομεταφορέα, δεν επιτρέπεται να υπερβαίνει το 2 % του κατ' εκτίμηση ετήσιου πλήθους πτήσεων.

3. Εφιστάται η προσοχή των κοινοτικών αεροπορικών εταιρειών ότι θα προκηρυχθεί διαγωνισμός για την εκτέλεση των τακτικών αεροπορικών δρομολογίων, η οποία θα ανατεθεί από 17 Μαΐου 2002. Η σχετική προκήρυξη διαγωνισμού θα δημοσιευθεί σύντομα στην Επίσημη Εφημερίδα των Ευρωπαϊκών Κοινοτήτων, σύμφωνα με το άρθρο 4 παράγραφος 1 στοιχείο δ) του κανονισμού (ΕΟΚ) αριθ. 2408/92.

Περισσότερες πληροφορίες παρέχονται από την ακόλουθη διεύθυνση: Thüringer Ministerium für Wirtschaft, Arbeit und Infrastruktur Referat Luftverkehr (Air Transport Section) Postfach 242 D - 99005 Erfurt Tel. (49-361) 37 97 640 Fax (49-361) 37 97 609.
Κατάλογος των τροφίμων και των συστατικών τροφίμων, για τα όποια τα κράτη μέλη επιτρέπουν την επεξεργασία με ιοντίζουσα ακτινοβολία

(Σύμφωνα με το άρθρο 4 παράγραφος 6 της οδηγίας 1999/2/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουν υποστεί επεξεργασία με ιοντίζουσα ακτινοβολία)

(Το παρόν κείμενο ακυρώνει και αντικαθιστά το κείμενο που δημοσιεύτηκε στην Επίσημη Εφημερίδα C 38 της 12 Φεβρουαρίου 2002, σελίδα 16.)

(2002/C 43/05)

>ΘΕΣΗ ΠΙΝΑΚΑ>
Ανάκληση του δανικού διατάγματος σχετικά με την άσκηση τηλεοπτικών δικαιωμάτων επί γεγονότων μείζονος σημασίας για την κοινωνία

(2002/C 45/05)

Σας γνωστοποιούμε ότι η δανική κυβέρνηση αποφάσισε να ανακαλέσει το δανικό διάταγμα αριθ. 809 της 19ης Νοεμβρίου 1998, όπως τροποποιήθηκε από το διάταγμα αριθ. 734 της 20ής Αυγούστου 2001, σχετικά με την άσκηση τηλεοπτικών δικαιωμάτων επί γεγονότων μείζονος σημασίας για την κοινωνία.

Το εν λόγω διάταγμα είχε τεθεί σε ισχύ σύμφωνα με το άρθρο 3α παράγραφος 1 της οδηγίας 89/552/ΕΟΚ, όπως τροποποιήθηκε από την οδηγία 97/36/ΕΚ.

Η ανάκληση αυτή ισχύει από 1ης Ιανουαρίου 2002.
Οδηγία 94/9/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες - 2002

(2002/C 46/05)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

Σημείωση 1:

Γενικά, η ημερομηνία λήξεως της ισχύος του τεκμηρίου συμμόρφωσης είναι η ημερομηνία απόσυρσης (dow), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.

Σημείωση 3:

Στην περίπτωση τροποποιήσεων, το έγγραφο αναφοράς είναι το EN CCCCC:YYYY. Οι προηγούμενες τροποποιήσεις, αν υπάρχουν, και οι νέες ονομάζονται "τροποποίηση". Το αντικατασταθέν πρότυπο (στήλη 4) συνεπώς αποτελείται από το EN CCCCC:YYYY και από τις προηγούμενες τροποποιήσεις του, αν υπάρχουν, αλλά χωρίς τη νέα ονομαζόμενη "τροποποίηση". Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.

Παράδειγμα: Για το EN 50014:1997, εφαρμόζεται το ακόλουθο:

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Συμβουλίου(1) όπως τροποποιήθηκε από την οδηγία 98/48/ΕΚ(2).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

- Ο κατάλογος αυτός αντικαθιστά τους προηγούμενους καταλόγους που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 204 της 21.7.1998.

(2) ΕΕ L 217 της 5.8.1998.
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2002/C 46/04)

Ημερομηνία έκδοσης της απόφασης: 15.1.2002

Κράτος μέλος: Γερμανία (Sachsen)

Αριθμός ενίσχυσης: ΝΝ 116/2000

Τίτλος: Ενίσχυση για την οικολογική ανάπτυξη και επέκταση της δασοκομίας στο ελεύθερο κράτος της Σαξωνίας

Στόχος: Αύξηση της έκτασης δασοκάλυψης της Σαξωνίας, και παράλληλα διατήρηση και βελτίωση των δασών και αναβάθμιση της κατάστασής τους από οικολογικής σκοπιάς, ώστε να καταστούν αρμονικότερα ενταγμένα στη φύση και φιλικότερα για το περιβάλλον

Νομική βάση: Richtlinie zur Förderung der ökologischen Waldentwicklung und Waldvermehrung im Freistaat Sachsen

Προϋπολογισμός: Η ενίσχυση χρηματοδοτήθηκε από κονδύλια του ελεύθερου κράτους της Σαξωνίας. Το συνολικό ποσό της χορηγηθείσας ενίσχυσης ανέρχεται σε 312337,55 DEM (159695,65 ευρώ)

Ένταση ή ποσό της ενίσχυσης: Η ενίσχυση έχει τη μορφή απευθείας επιχορηγήσεων. Η ένταση της ενίσχυσης (εκφραζόμενη ως ποσοστό των επιλέξιμων δαπανών) κυμαίνεται από ένα μέτρο σε άλλο, κλιμακούμενη έως ποσοστό 100 % κατ' ανώτατο όριο

Διάρκεια: Έως τις 31 Δεκεμβρίου 1999

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυση:

http://europa.eu.int/comm/secretariat_general/sgb/state_aids
Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρημένης ονομασίας βάσει του άρθρου 17 ή του άρθρου 6 του εν λόγω κανονισμού

(2002/C 45/04)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρημένη ονομασία: Beaufort

2. Αρμόδια αρχή του κράτους μέλους: Institut national des appellations d'origine 138, avenue des Champs-Élysées F - 75008 Paris Τηλ. (33-1) 53 89 80 00 Φάξ (33-1) 42 25 57 97.

3. Αιτούμενη(-ες) τροποποίηση(-εις): - τίτλοι των προδιαγραφών:

[square ] ονομασία

[square ] περιγραφή

[square ] γεωγραφική περιοχή

[square ] απόδειξη της καταγωγής

>PIC FILE= "C_2002045EL.000602.TIF">

μέθοδος παραγωγής

[square ] δεσμός

>PIC FILE= "C_2002045EL.000603.TIF">

επισήμανση

>PIC FILE= "C_2002045EL.000604.TIF">

εθνική απαίτηση

- τροποποίηση(-εις):

Μέθοδος παραγωγής

Ορισμένα στοιχεία της μεθόδου παραγωγής του "Beaufort" διευκρινίζονται. Οι διευκρινίσεις αφορούν τη διατήρηση του γάλακτος, το γάλα που χρησιμοποιείται, το γεγονός ότι το δοχείο που χρησιμεύει για τη θέρμανση της πυτίας είναι κατά παράδοση από χαλκό και το γεγονός ότι η εμπορία με την ονομασία προέλευσης απαγορεύεται για το τυρί που παρουσιάζεται ξυσμένο.

Επισήμανση

Η ταυτοποίηση των τυριών "chalet d'alpage" εξασφαλίζεται με ένα επιπλέον πλακίδιο καζεΐνης.

Εθνική απαίτηση

Αντί: "Διάταγμα της 12ης Αυγούστου 1993",

διάβαζε: "Διάταγμα σχετικά με την ελεγχόμενη ονομασία προέλευσης 'Beaufort'".

4. Ημερομηνία παραλαβής του πλήρους φακέλου: 5 Σεπτεμβρίου 2001.
Ανακοίνωση για τη λήξη ορισμένων μέτρων αντιντάμπινγκ

(2002/C 47/03)

Μετά τη δημοσίευση ανακοίνωσης για την επικείμενη λήξη ισχύος των μέτρων(1), για την οποία δεν λήφθηκε καμία αίτηση επανεξέτασης, η Επιτροπή κοινοποιεί ότι τα προαναφερόμενα μέτρα αντιντάμπινγκ πρόκειται να λήξουν σύντομα.

Η ανακοίνωση αυτή δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου(2), της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.

>ΘΕΣΗ ΠΙΝΑΚΑ>

(1) ΕΕ C 165 της 8.6.2001, σ. 15.

(2) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).
Κοινοτικές αποφάσεις όσον αφορά τις άδειες κυκλοφορίας των φαρμάκων από 15 Ιανουαρίου έως 15 Φεβρουαρίου 2002

[Δημοσίευση(-εις) δυνάμει του άρθρου 34 της οδηγίας 2001/83/ΕΚ(1) ή του άρθρου 38 της οδηγίας 2001/82/ΕΚ(2)]

(2002/C 49/03)

- Χορήγηση, διατήρηση ή τροποποίηση εθνικής άδειας κυκλοφορίας στην αγορά

>ΘΕΣΗ ΠΙΝΑΚΑ>

(1) ΕΕ L 311 της 28.11.2001, σ. 67.

(2) ΕΕ L 311 της 28.11.2001, σ. 1.

ΠΑΡΑΡΤΗΜΑ

ΚΑΤΑΣΤΑΣΗ ΜΕ ΤΙΣ ΦΑΡΜΑΚΟΤΕΧΝΙΚΕΣ ΜΟΡΦΕΣ, ΤΙΣ ΠΕΡΙΕΚΤΙΚΟΤΗΤΕΣ, ΤΙΣ ΟΔΟΥΣ ΧΟΡΗΓΗΣΗΣ, ΤΗΝ ΠΕΡΙΓΡΑΦΗ ΚΑΙ ΤΙΣ ΣΥΣΚΕΥΑΣΙΕΣ ΤΟΥ ΚΤΗΝΙΑΤΡΙΚΟΥ ΦΑΡΜΑΚΕΥΤΙΚΟΥ ΠΡΟΪΟΝΤΟΣ ΣΤΑ ΚΡΑΤΗ ΜΕΛΗ

Κάτοχος της άδειας κυκλοφορίας (επωνυμία και διεύθυνση)

Κράτος μέλος αναφοράς:

Merial 17, rue Bourgelat F - 69002 Lyon

Ενδιαφερόμενο κράτος μέλος:

ΑΥΣΤΡΙΑ

Κάτοχος της άδειας κυκλοφορίας: Merial 17, rue Bourgelat F - 69002 Lyon

ΒΕΛΓΙΟ

Merial Belgium SA/NV 243 Bd Sylvain Dupuislaan Β - 1070 Brussel

ΦΙΝΛΑΝΔΙΑ

Merial 17, rue Bourgelat F - 69002 Lyon

ΓΕΡΜΑΝΙΑ

Merial GmbH Am Söldnermoos 6 D - 85399 Hallbergmoos

ΕΛΛΑΔΑ

Merial 17, rue Bourgelat F - 69002 Lyon

ΙΡΛΑΝΔΙΑ

Merial Animal Health Limited PO Box 327 Sandringham House

Harlow Business Park

Essex CM19 5TG United Kingdom

ΛΟΥΞΕΜΒΟΥΡΓΟ

Merial Belgium SA/NV 243 Bd Sylvain Dupuislaan Β - 1070 Brussel

ΚΑΤΩ ΧΩΡΕΣ

Merial BV Bovenkerkerweg 6-8 1185 XE Amstelveen Nederland

ΠΟΡΤΟΓΑΛΙΑ

Merial Portuguesa Saude Animal, LDA Av. Maria Lamas, Lote 19 - BL. A Piso 2 P - 2635 - 432 Rio de Mouro

ΙΣΠΑΝΙΑ

Merial Laboratorios SA C/Tarragona n° 161 Ε - 08014 Barcelona

Συσκευασίες:

>ΘΕΣΗ ΠΙΝΑΚΑ>
Εκμετάλλευση τακτικών αεροπορικών δρομολογίων

Υποχρεώσεις παροχής δημόσιας υπηρεσίας για την εκμετάλλευση τακτικών αεροπορικών γραμμών στα δρομολόγια Τουλόν-Hyères/Μπορντώ, Τουλόν-Hyères/Νάντη και Τουλόν-Hyères/Τουλούζη

(2002/C 32/11)

(Κείμενο που παρουσιάζει ενδιαφέρον για τον ΕΟΧ)

Η Γαλλία αποφάσισε να καταργήσει τις υποχρεώσεις παροχής δημόσιας υπηρεσίας που επιβάλλονται στα δρομολόγια Τουλόν-Hyères/Μπορντώ, Τουλόν-Hyères/Νάντη και Τουλόν-Hyères/Τουλούζη, οι οποίες έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων C 72 της 6ης Μαρτίου 2001.
Ανακοίνωση της Επιτροπής για τα κατάλληλα μέτρα που προβλέπονται από το κοινοτικό πλαίσιο σχετικά με τις κρατικές ενισχύσεις για την προστασία του περιβάλλοντος (ΕΕ C 37 της 3ης Φεβρουαρίου 2001)

(2002/C 34/11)

Στις 15 Ιανουαρίου 2002, η Επιτροπή αποφάσισε ότι:

- η Γαλλία διαθέτει προθεσμία έως τις 30 Ιουνίου 2002, προκειμένου να καταστήσει το καθεστώς Ν 116/2000 (διαχείριση των δημοτικών αποβλήτων και των αποβλήτων των επιχειρήσεων) συμβιβάσιμο με το προαναφερόμενο νέο κοινοτικό πλαίσιο σχετικά με τις κρατικές ενισχύσεις για την προστασία του περιβάλλοντος,

- η Γερμανία διαθέτει προθεσμία έως τις 30 Σεπτεμβρίου 2002, προκειμένου να καταστήσει τα υφιστάμενα καθεστώτα της κρατικών ενισχύσεων για την προστασία του περιβάλλοντος συμβιβάσιμα με το προαναφερόμενο νέο κοινοτικό πλαίσιο σχετικά με τις κρατικές ενισχύσεις για την προστασία του περιβάλλοντος.
Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2002/C 35/02)

Ημερομηνία έκδοσης της απόφασης: 8.1.2002

Κράτος μέλος: Αυστρία

Αριθμός ενίσχυσης: Ν 559/01

Τίτλος: ενισχύσεις για επενδύσεις σε γεωργικές επιχειρήσεις

Στόχος: συμπλήρωση του προγράμματος αγροτικής ανάπτυξης της Δημοκρατίας της Αυστρίας στο διάστημα 2000-2006 όσον αφορά επενδύσεις σε γεωργικές εκμεταλλεύσεις. Η ενίσχυση χορηγείται από πόρους της Αυστριακής Ομοσπονδιακής Κυβέρνησης υπό μορφή άμεσων επιχορηγήσεων ή επιδοτήσεων επιτοκίου προς επενδύσεις σε γεωργικές επιχειρήσεις. Οι επιλέξιμες επενδύσεις περιλαμβάνουν δαπάνες σχετικά με τις ακόλουθες δραστηριότητες:

- κατασκευή και ανακαίνιση κτηρίων και εγκαταστάσεων χρησιμοποιούμενων στη γεωργική παραγωγή και μεταξύ άλλων βοσκή σε ορεινές περιοχές, μελισσοκομία, παραγωγή σε θερμοκήπια και οπωροκαλλιέργεια,

- εγκατάσταση συστημάτων άρδευσης για την παραγωγή λαχανικών και γεωμήλων, θερμοκήπια και οπωροκαλλιέργεια· επενδύσεις σε τεχνολογία εξοικονόμησης ενέργειας σε θερμοκήπια,

- στήσιμο τεχνικών εγκαταστάσεων και πρόβλεψη χώρων εργασίας για τη μεταποίηση και την εμπορία γεωργικών προϊόντων,

- επενδύσεις σε περιφερειακές και τομεακής βάσης πρωτοβουλίες (πιλοτικά έργα μικρής κλίμακας),

- διαφοροποίηση δραστηριοτήτων στο αγρόκτημα,

- αγορά μηχανημάτων,

- ενίσχυση και ανανέωση της φύτευσης οπωροφόρων δέντρων

Νομική βάση: Sonderrichtlinie für die Förderung von "Investitionen in landwirtschaftlichen Betrieben" aus Bundesmitteln

Προϋπολογισμός: μεταβλητός

Ένταση ή ποσό της ενίσχυσης: ποσοστό 50 %, αλλά 55 % για αγρότες νεαρής ηλικίας (μειονεκτικές περιοχές)· ποσοστό 40 %, αλλά 45 % για αγρότες νεαρής ηλικίας (λοιπές περιοχές)

Διάρκεια: μέχρι τις 31.12.2006

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids
Αίτηση για απόφαση απαλλαγής

(Υπόθεση COMP/38.327/D-1 - Κοινοποίηση ηλεκτρονικής πλατφόρμας "B2B")

(2002/C 38/12)

(Κείμενο που παρουσιάζει ενδιαφέρον για τον ΕΟΧ)

1. Στις 21 Σεπτεμβρίου η Επιτροπή παρέλαβε κοινοποίηση συμφωνιών κατά το άρθρο 4 του κανονισμού αριθ. 17 του Συμβουλίου με την οποία η Centradia ΕΠΕ, η Τράπεζα της Σκοτίας, η Société Générale SA, η Banco Santader Hispano SA και η SANPAOLO IMI SpA δημιουργούν μια "Business-to-Business" ηλεκτρονική πλατφόρμα, με την ονομασία Centradia. Η πλατφόρμα αυτή έχει ως βάση το Λονδίνο, Αγγλία. Το αντικείμενό της είναι η αύξηση της ικανότητας των τραπεζών που συμμετέχουν, να προσφέρουν ένα φάσμα υπηρεσιών αλλοδαπών συναλλαγών στους πελάτες τους. Αν αποδειχθεί επιτυχής, τα συμβαλλόμενα μέρη σκοπεύουν να διευρύνουν περαιτέρω τα προσφερόμενα προϊόντα. Η Centradia θα εκμεταλλευτεί επίσης το know-how και άλλα δικαιώματα πνευματικής ιδιοκτησίας που συνδέονται με την πλατφόρμα μέσω της Centradia Services Limited, που ανήκει στον ίδιο όμιλο με τη Centradia.

2. Μετά την προκαταρκτική εξέταση, η Επιτροπή θεωρεί ότι οι κοινοποιηθείσες συμφωνίες θα μπορούσαν να καλύπτονται από τον κανονισμό αριθ. 17.

3. Η Επιτροπή καλεί τα ενδιαφερόμενα τρίτα μέρη να υποβάλουν τις πιθανές παρατηρήσεις τους όσον αφορά το προτεινόμενο πόρισμα στην Επιτροπή.

4. Οι παρατηρήσεις δεν πρέπει να παραδοθούν στην Επιτροπή αργότερα από δεκαπέντε ημέρες μετά την ημερομηνία αυτής της δημοσίευσης. Τα ενδιαφερόμενα μέρη καλούνται να υποδείξουν ποια χωρία των παρατηρήσεων περιλαμβάνουν επιχειρηματικά απόρρητα ή αλλού είδους εμπιστευτική ύλη, που κατά τη γνώμη τους δεν θα έπρεπε να αποκαλυφθούν, και να δικαιολογήσουν αυτήν τους τη γνώμη. Σε περίπτωση μιας τέτοιας υπόδειξης, τα ενδιαφερόμενα μέρη καλούνται να υποβάλουν τόσο μια εμπιστευτική όσο και μια μη εμπιστευτική εκδοχή των παρατηρήσεών τους. Αυτό μπορεί να σταλεί στην Επιτροπή με φαξ [ αριθ. (32-2) 295 98 07] ή ταχυδρομικώς με αριθμό αναφοράς COMP/38.327/D-1 - Centradia Group Ltd & Others, στην ακόλουθη διεύθυνση: Επιτροπή των Ευρωπαϊκών Κοινοτήτων, Γενική Διεύθυνση Ανταγωνισμού,

Υπηρεσίες Διευθύνσεων - Διοικητική Μονάδα Δ-1,

Γραφείο 2-221,

J-70,

Β - 1049 Βρυξέλλες.
Κατάλογος εγκεκριμένων εγκαταστάσεων για την επεξεργασία τροφίμων και συστατικών τροφίμων με ιοντίζουσα ακτινοβολία στα κράτη μέλη

(Σύμφωνα με το άρθρο 7 παράγραφος 4 της οδηγίας 1999/2/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουν υποστεί επεξεργασία με ιοντίζουσα ακτινοβολία)

(2002/C 38/06)

>ΘΕΣΗ ΠΙΝΑΚΑ>
Κατάλογος των τροφίμων και των συστατικών τροφίμων των οποίων η επεξεργασία με ιοντίζουσα ακτινοβολία επιτρέπεται στα κράτη μέλη

(Σύμφωνα με το άρθρο 4 παράγραφος 6 της οδηγίας 1999/2/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουν υποστεί επεξεργασία με ιοντίζουσα ακτινοβολία)

(2002/C 38/05)

>ΘΕΣΗ ΠΙΝΑΚΑ>
Κοινοτικές αποφάσεις όσον αφορά τις άδειες κυκλοφορίας των φαρμάκων από 15 Δεκεμβρίου 2001 μέχρι 15 Ιανουαρίου 2002

[Δημοσίευση δυνάμει του άρθρου 12 ή του άρθρου 34 του κανονισμού (ΕΟΚ) αριθ. 2309/93 του Συμβουλίου(1)]

(2002/C 23/02)

- Τροποποίηση αδείας κυκλοφορίας [άρθρο 12 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

- Αναστολή αδείας κυκλοφορίας [άρθρο 18 του κανονισμού (ΕΟΚ) αριθ. 2309/93]

>ΘΕΣΗ ΠΙΝΑΚΑ>

- Τροποποίηση αδείας κυκλοφορίας [άρθρο 34 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

Οι ενδιαφερόμενοι δύνανται, κατόπιν αιτήσεως, να προμηθευτούν τη δημόσια έκθεση αξιολογήσεως των περί ων ο λόγος φαρμάκων και των σχετικών αποφάσεων απευθυνόμενοι στην εξής διεύθυνση: Agence Européenne pour l'évaluation des médicaments 7 Westferry Circus

Canary Wharf

London E14 4HB United Kingdom

(1) ΕΕ L 214 της 24.8.1993, σ. 1.
Τροποποίηση από τη Γαλλία των υποχρεώσεων δημόσιας υπηρεσίας στις τακτικές αεροπορικές γραμμές στο εσωτερικό της Γαλλίας

(2002/C 25/05)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να τροποποιήσει τις υποχρεώσεις δημόσιας υπηρεσίας στα τακτικά αεροπορικά δρομολόγια μεταξύ Lorient (Lann Bihoué) και Lyons (Saint-Exupéry), οι οποίες έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων C 188 της 28ης Ιουνίου 1996, όπως τροποποιήθηκαν στις 29 Μαΐου 2001 (Επίσημη Εφημερίδα των Ευρωπαϊκών Κοινοτήτων C 154), βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Οι υποχρεώσεις δημόσιας υπηρεσίας είναι οι ακόλουθες:

- Ως προς την ελάχιστη συχνότητα πτήσεων:

Τα δρομολόγια πρέπει να εκτελούνται καθ' όλη τη διάρκεια του έτους.

Πρέπει να εκτελούνται τουλάχιστον δύο δρομολόγια μετ' επιστροφής ημερησίως, ένα το πρωί και ένα το βράδυ, εκτός των αργιών, από τη Δευτέρα μέχρι και την Παρασκευή.

Τα δρομολόγια πρέπει να εκτελούνται χωρίς ενδιάμεσο σταθμό μεταξύ Lorient-Lann Bihoué και Lyons-Saint-Exupéry.

- Ως προς τον τύπο των χρησιμοποιούμενων αεροσκαφών και τη διαθέσιμη μεταφορική ικανότητα:

Τα δρομολόγια πρέπει να εκτελούνται με αεροσκάφη με θάλαμο υπό πίεση, μεταφορικής ικανότητας τουλάχιστον 30 θέσεων. Το αεροσκάφος πρέπει να διαθέτει τουαλέτες. Κατά τη διάρκεια της πτήσης πρέπει να διατίθενται ποτά.

- Ως προς τα ωράρια πτήσεων:

Τα ωράρια των πτήσεων τις εργάσιμες μέρες πρέπει να παρέχουν την δυνατότητα στους επιβάτες που ταξιδεύουν για επαγγελματικούς λόγους, να μεταβούν και να επιστρέψουν αυθημερόν, με δυνατότητα παραμονής τουλάχιστον οκτώ ωρών στην Lyons και τουλάχιστον επτά ωρών στην Lorient.

- Ως προς την πώληση των θέσεων:

Η πώληση των θέσεων πρέπει να πραγματοποιείται με τουλάχιστον ένα μηχανογραφημένο σύστημα κρατήσεων.

- Ως προς την συνέχεια των δρομολογίων:

Εκτός των περιπτώσεων ανωτέρας βίας, το πλήθος των πτήσεων που ακυρώνονται για λόγους οι οποίοι είναι δυνατόν να αποδοθούν άμεσα στον αερομεταφορέα, δεν επιτρέπεται να υπερβαίνει, ανά έτος αεροπλοΐας IATA, το 3 % του πλήθους των προβλεπόμενων πτήσεων.

Επιπλέον, ο αερομεταφορέας επιτρέπεται να διακόψει την εκτέλεση των πτήσεων μόνον κατόπιν προειδοποίησης τουλάχιστον έξι μηνών.

Οι κοινοτικοί αερομεταφορείς πληροφορούνται ότι η εκμετάλλευση κατά παράβαση των υποχρεώσεων παροχής δημοσίων υπηρεσιών είναι δυνατόν να επιφέρει διοικητικές και/ή δικαστικές κυρώσεις.

3. Οι παρούσες υποχρεώσεις δημόσιας υπηρεσίας θα αντικαταστήσουν, από τις 11 Απριλίου 2002, τις υποχρεώσεις δημόσιας υπηρεσίας στα τακτικά αεροπορικά δρομολόγια μεταξύ Lorient (Lann Bihoué) και Lyons (Saint-Exupéry), οι οποίες δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 188 της 28ης Ιουνίου 1996, όπως τροποποιήθηκαν στις 29 Μαΐου 2001 (Επίσημη Εφημερίδα των Ευρωπαϊκών Κοινοτήτων αριθ. C 154).